Академикхэм къахохъуэ
Жэпуэгъуэм и 3-м КъБР-м ЩэнхабзэмкIэ и фондым и унафэщI Вэрокъуэ Владимир ТворчествэмкIэ Дунейпсо Академием и зэхуэс иригъэкIуэкIащ. Абы кърихьэлIащ зи гугъу тщIы академием и унафэщI Гладышев Георгий, IуэхущIапIэм хэтхэр, щэнхабзэм и лэжьакIуэхэр.
Вэрокъуэ Владимиррэ Гладышев Георгийрэ къэпсэлъа нэужь, ТворчествэмкIэ Дунейпсо Академием хагъэхьэ цIыхуитIым, КъБР-м и Iэтащхьэм и чэнджэщэгъу Уянаевэ Iэминатрэ «Къэбэрдей-Балъкъэр» къэрал телекомпанием и унафэщI Дроздов Игоррэ — я тхылъхэр иратыжащ. Къызэхуэсахэр абыхэм гуапэу ехъуэхъуащ.
КЪАНЩАУЭ Мэлычыпхъу.
